b'\n_START_ARTICLE_\nGaleries Royales Saint-Hubert\n_START_PARAGRAPH_\nGaleries Royales Saint-Hubert on Brysselin keskustassa sijaitseva lasikattoinen kauppagalleria. Galleriassa on ylellisi\xc3\xa4 kauppoja, kelloseppien liikkeit\xc3\xa4, suklaamyym\xc3\xa4l\xc3\xb6it\xc3\xa4 sek\xc3\xa4 ravintoloita. Kauppakeskuksessa k\xc3\xa4y vuosittain noin 6 miljoonaa vierailijaa. Se sijaitsee Brysselin keskusaukion Grand-Placen l\xc3\xa4heisyydess\xc3\xa4.\n_START_SECTION_\nHistoria\n_START_PARAGRAPH_\nGallerian suunnitteli Alankomaissa syntynyt ja lapsena vanhempiensa mukana Brysseliin muuttanut arkkitehti Jean-Pierre Cluysenaar. Galleria valmistui vuonna 1847.'